# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Πώς να χρησιμοποιήσετε την οθόνη αφής (Μοντέλα που διαθέτουν οθόνη αφής)

Μπορείτε να πατήσετε την οθόνη αφής ή να κάνετε μία απλή κίνηση με τα δάκτυλά σας για να χειριστείτε τον υπολογιστή VAIO.

### Βασικοί χειρισμοί

#### Για κλικ (πάτημα)

Πατήστε την οθόνη αφής μία φορά, με ένα δάκτυλο. Μπορείτε να επιλέξετε κάποιο πλήκτρο, όπως το OK και το Άκυρο (Cancel) ή ένα στοιχείο μενού πατώντας το.

#### Για διπλό κλικ (διπλό πάτημα)

Πατήστε την οθόνη αφής δύο φορές γρήγορα, με ένα δάκτυλο.

Μπορείτε να ανοίξετε μία εφαρμογή, όπως ένα πρόγραμμα επεξεργασίας κειμένου ή φύλλων υπολογισμού, ή να ανοίξετε ένα αρχείο πατώντας δύο φορές το αντίστοιχο εικονίδιο.

#### Για μεταφορά

Τοποθετήστε ένα δάκτυλο στο σημείο της οθόνης αφής που θέλετε και σύρετε το δάκτυλό σας. Με αυτή την κίνηση, μπορείτε να μετακινήσετε ένα αρχείο ή να αλλάξετε το μέγεθος του παραθύρου.

#### Για μεταφορά και απόθεση

Αγγίξτε το εικονίδιο του αρχείου που θέλετε, σύρετέ το προς το εικονίδιο άλλου φακέλου, παραθύρου ή εφαρμογής και, έπειτα, ανασηκώστε το δάκτυλό σας από την οθόνη. Με αυτή την κίνηση, μπορείτε να μετακινήσετε ή να αντιγράψετε ένα αρχείο.

### Προχωρημένοι χειρισμοί

Μπορείτε να κάνετε μία απλή κίνηση με τα δάχτυλά σας πάνω στην οθόνη αφής για να χειριστείτε τον υπολογιστή VAIO.

Η απόκριση στην κίνηση των δακτύλων εξαρτάται από την εφαρμογή.

#### Για δεξί κλικ (άγγιγμα και κράτημα)

Αγγίξτε και κρατήστε το επιθυμητό σημείο της οθόνης αφής για μερικά δευτερόλεπτα και, έπειτα, ανασηκώστε το δάκτυλό σας από την οθόνη. Ανάλογα με το σημείο που θα αγγίξετε, μπορείτε να εμφανίσετε διάφορα μενού.

#### Για κύλιση

Αγγίξτε και σύρετε μία περιοχή του παραθύρου με δυνατότητα κύλισης, όπως ένα παράθυρο του Internet Explorer. Επίσης, μπορείτε να σύρετε το ρυθμιστικό της κατακόρυφης γραμμής κύλισης του επιλεγμένου παραθύρου για να επιτύχετε κύλιση των περιεχομένων του παραθύρου πάνω-κάτω.

#### Για μεγέθυνση ή σμίκρυνση εικόνας, όπως μία φωτογραφία (ζουμ)

"Τσιμπήστε" την οθόνη αφής με δύο δάκτυλα για να κάνετε ζουμ σε μία εικόνα, όπως για παράδειγμα μία φωτογραφία στις Φωτογραφίες (Photos). Μετακινήστε τα δάχτυλά σας προς τα έξω για μεγέθυνση ή προς τα μέσα για σμίκρυνση.

#### Για περιστροφή εικόνας, όπως μία φωτογραφία (περιστροφή)

Τοποθετήστε δύο δάκτυλα πάνω στην οθόνη αφής και σύρετέ τα κυκλικά για να περιστρέψετε μία εικόνα, όπως μία φωτογραφία. Ενδεχομένως, οι εφαρμογές που χρησιμοποιείτε να μην επιτρέπουν την περιστροφή των εικόνων.

#### Για επιλογή με σάρωση

Σύρετε το δάκτυλό σας σε μικρή απόσταση προς την κατεύθυνση όπου δεν κυλίεται η οθόνη.

Μπορείτε να επιλέξετε κάποιο στοιχείο, όπως το πλακίδιο μίας εφαρμογής ή μία εικόνα.

Μετάβαση στην κορυφή της σελίδας