# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Τι πρέπει να κάνω αν δεν είναι δυνατή η αναπαραγωγή ταινιών ή κομματιών ήχου που λαμβάνονται μέσω Wi-Fi(R) (Ασύρματο LAN) ή αν η αναπαραγωγή τους διακόπτεται; Γιατί είναι χαμηλή η ταχύτητα μεταφοράς δεδομένων;

- Απομακρύνετε τον υπολογιστή VAIO από τα εμπόδια ή μετακινήστε τον πιο κοντά στο σημείο πρόσβασης που χρησιμοποιείτε.

  Η δυνατότητα σύνδεσης επηρεάζεται από την απόσταση, τα εμπόδια, τη διαμόρφωση των συσκευών, την ένταση/τις παρεμβολές των ραδιοκυμάτων, τα υλικά των τοίχων, τις ανοιχτές εφαρμογές κ.λπ.

- Αν χρησιμοποιείτε ένα σημείο πρόσβασης, η συσκευή ενδέχεται να παρουσιάζει υπερφόρτωση προσωρινά, ανάλογα με το πόσες συσκευές επικοινωνούν μέσω του σημείου πρόσβασης.

  Περιμένετε για λίγο και ξαναδοκιμάστε.

- Αλλάξτε τη ρύθμιση καναλιού του σημείου πρόσβασής σας. Αλλάζοντας το κανάλι, οι παρεμβολές στο ασύρματο δίκτυό σας ενδέχεται να περιοριστούν και να βελτιωθεί η ταχύτητα μεταφοράς δεδομένων.

  Αν παρουσιαστούν παρεμβολές στο κανάλι του σημείου πρόσβασης, η ταχύτητα μεταφοράς δεδομένων ενδέχεται να μειωθεί.

- Αν το σημείο πρόσβασής σας δημιουργεί παρεμβολές σε άλλα σημεία πρόσβασης, αλλάξτε το κανάλι του σημείου πρόσβασης.

  Για περισσότερες πληροφορίες, ανατρέξτε στο εγχειρίδιο του σημείου πρόσβασης.

- Βεβαιωθείτε ότι δεν λειτουργεί κάποιος φούρνος μικροκυμάτων κοντά στις συσκευές Wi-Fi.

  Η ζώνη συχνοτήτων 2,4 GHz, στην οποία λειτουργεί το δίκτυο Wi-Fi, χρησιμοποιείται από διάφορες συσκευές. Αν χρησιμοποιείτε φούρνο μικροκυμάτων κατά την επικοινωνία μέσω Wi-Fi, ενδεχομένως να επιβραδυνθεί η ταχύτητα μεταφοράς δεδομένων, να περιοριστεί η εμβέλεια επικοινωνίας ή να διακόπτεται η επικοινωνία.

Μετάβαση στην κορυφή της σελίδας