# Εγχειρίδιο χρήσης

# Προσωπικός Υπολογιστής Σειρά ESVE14A3

Εκτύπωση

## Αλλαγή των ρυθμίσεων Rapid Wake (Κατάσταση αναστολής λειτουργίας)

Μπορείτε να αλλάξετε τις ρυθμίσεις της λειτουργίας Rapid Wake στο VAIO Control Center.

Η λειτουργία Rapid Wake είναι ενεργοποιημένη από προεπιλογή. Με αυτήν την λειτουργία, μπορείτε να διατηρείτε τον υπολογιστή VAIO σε κατάσταση αναστολής λειτουργίας χωρίς τον κίνδυνο απώλειας δεδομένων, αφού ο υπολογιστής εισέρχεται σε κατάσταση αναστολής λειτουργίας μετά την αποθήκευση των δεδομένων που επεξεργάζεστε στην ενσωματωμένη συσκευή αποθήκευσης.

Στα μοντέλα που υποστηρίζουν τη λειτουργία Rapid Wake + ECO, μπορείτε να εξοικονομήσετε περισσότερη ισχύ μπαταρίας μειώνοντας την κατανάλωση ρεύματος όταν ο υπολογιστής βρίσκεται σε κατάσταση αναστολής λειτουργίας.

1. Εκκινήστε το VAIO Control Center και επιλέξτε Υλικό (Hardware). (Ανατρέξτε στην ενότητα Αναζήτηση/Άνοιγμα των στοιχείων Εφαρμογές (Apps), Ρυθμίσεις (Settings) ή Αρχεία (Files) για να εκκινήσετε το VAIO Control Center.)
2. Ενεργοποιήστε/απενεργοποιήστε τη ρύθμιση στην ενότητα Rapid Wake.

#### Σημείωση

- Όταν είναι ανενεργή η λειτουργία Rapid Wake, τα δεδομένα που επεξεργάζεστε δεν αποθηκεύονται στην ενσωματωμένη συσκευή αποθήκευσης όταν ο υπολογιστής εισέρχεται σε κατάσταση αναστολής λειτουργίας. Επομένως, εάν ο υπολογιστής σβήσει ενώ βρίσκεται σε κατάσταση αναστολής λειτουργίας επειδή, για παράδειγμα, έχει εξαντληθεί η ισχύς της μπαταρίας ή ο υπολογιστής έχει αποσυνδεθεί από μία παροχή εναλλασσόμενου ρεύματος, τα δεδομένα που επεξεργαζόσασταν θα χαθούν και δεν θα μπορούν να ανακτηθούν. Για να αποφύγετε την απώλεια δεδομένων, βεβαιωθείτε ότι έχετε αποθηκεύσει τα δεδομένα προτού ο υπολογιστής εισέλθει σε κατάσταση αναστολής λειτουργίας. Όταν είναι ανενεργή η λειτουργία Rapid Wake, η ενδεικτική λυχνία λειτουργίας αναβοσβήνει αργά με πορτοκαλί χρώμα όταν ο υπολογιστής βρίσκεται σε κατάσταση αναστολής λειτουργίας και, όταν εξαντληθεί η ισχύς της μπαταρίας ενώ ο υπολογιστής βρίσκεται σε αυτήν την κατάσταση, οι ενδεικτικές λυχνίες φόρτισης και λειτουργίας αναβοσβήνουν ταυτόχρονα.

  Όταν χρησιμοποιείτε την κατάσταση αδρανοποίησης, πρέπει να απενεργοποιήσετε τη λειτουργία Rapid Wake.

Μετάβαση στην κορυφή της σελίδας

### Σχετικό θέμα

- Χρήση της κατάστασης αναστoλής λειτoυργίας
- Σημειώσεις για την κατάσταση αναστολής λειτουργίας

Μετάβαση στην κορυφή της σελίδας